Mati Graf

Mati Graf (sündinud 24. detsembril 1939 Tallinnas) on eesti ajaloolane.https://web.archive.org/web/20160312144417/https://www.tlu.ee/et/Humanitaarteaduste-instituut/Instituut/Kontaktid/834cfa4f5d98d6d475309b765aa32dbae74f9191/mati-graf (vaadatud 12.03.2016)

Haridus
Ta lõpetas Tallinna 7. Keskkooli 1959. aastal ja Tartu Riikliku Ülikooli ajaloo-keeleteaduskonna 1964. aastal. Oli aspirantuuris Leningradi Riiklikus Ülikoolis 1971–1972 ning kaitses ajalookandidaadi väitekirja EKP KK Partei Ajaloo Instituudis 1972. 1985. aastal kaitses ta Eesti NSV TA Ajaloo Instituudis doktoritöö.Tallinna Tehnikaülikooli professorid läbi aegade, Tallinn: TTÜ, 2000.

Töökäik
Mati Graf oli Tartu Muusikakooli ühiskonnaõpetuse õpetaja 1963–1964 ja Eesti Põllumajanduse Akadeemia NLKP ajaloo ja filosoofia kateedri assistent 1965.
Aastatel 1965–1970 oli ta Eesti NSV Riikliku Ajaloomuuseumi teadusala asedirektor.

Aastatel 1970–1992 töötas ta Tallinna Polütehnilises Instituudis / Tallinna Tehnikaülikoolis: oli NLKP ajaloo kateedri õppejõud 1970–1990 (1986. aastast professor) ning sotsiaalteaduste kateedri juhataja ja professor 1990–1992. Aastatel 1985–1990 oli ta TTÜ õppeprorektor.Eesti teaduse biograafiline leksikon, 1. köide, Tallinn: Eesti Entsüklopeediakiorjastus, 2000.

1991. aastast oli ta Tallinna Pedagoogikaülikoolis (hiljem Tallinna Ülikool) ajaloo õppetooli professor, 2007. aastast on ta emeriitprofessorTEA entsüklopeedia..

Teadustöö
Tema põhiuurimisvaldkond on Eesti poliitiline ajalugu 20. sajandil.

Ühiskondlik tegevus
Aastatel 1964–1990 oli ta NLKP liige.

Ta on Korvpalliklubi KAPA liige nr. 67 (1987. aastast).KAPA 70

Publikatsioone
Poliitilised parteid Eestis 1917–1920, 1982
Eesti rahvusriik: ideed ja lahendused, 1993
Parteid Eesti Vabariigis 1918–1934, 2000 
Vaarallinen Suomi - Suomi Eestin kommunistisen puolueen ja Neuvosto-Viron KGB:n silmin, 2004 (koos Heikki Roiko-Jokelaga)
Eesti ja maailm: XX sajandi kroonika I–IV, 2002–2007 (Mati Grafi aluskäsikirja põhjal)
Эстония и Россия 1917–1991, 2007
Kalevipoja kojutulek: 1978. aasta poliitilisest pööripäevast 1988. aasta suveräänsusdeklaratsioonini, 2008
Impeeriumi lõpp ja Eesti taasiseseisvumine 1988-1991, 2012
Rahvuskommunistid : Enn-Arno Sillari ja teised, 2020

Viited

Kategooria:Eesti ajaloolased
Kategooria:Tallinna Ülikooli professorid
Kategooria:Tallinna Tehnikaülikooli õppejõud
Kategooria:Tallinna Tehnikaülikooli professorid
Kategooria:Tartu Ülikooli ajaloo-keeleteaduskonna vilistlased
Kategooria:Sündinud 1939